ตลาดหุ้นเอเชียปรับตัวลงเช้านี้ เหตุวิตกเศรษฐกิจจีนชะลอตัว
ตลาดหุ้นเอเชียปรับตัวลดลงในช่วงเช้าวันนี้ ขณะที่นักลงทุนจับตาดูดัชนีผู้จัดการฝ่ายจัดซื้อ (PMI) ภาคการผลิตเบื้องต้นเดือนก.ย.ของจีน ซึ่งจะเปิดเผยในเช้าวันนี้ ท่ามกลางความวิตกกังวลเกี่ยวกับการชะลอตัวของเศรษฐกิจจีน
23 ก.ย. 2558

ตลาดหุ้นเอเชียปรับตัวลดลงในช่วงเช้าวันนี้ ขณะที่นักลงทุนจับตาดูดัชนีผู้จัดการฝ่ายจัดซื้อ (PMI) ภาคการผลิตเบื้องต้นเดือนก.ย.ของจีน ซึ่งจะเปิดเผยในเช้าวันนี้ ท่ามกลางความวิตกกังวลเกี่ยวกับการชะลอตัวของเศรษฐกิจจีน
ดัชนี MSCI Asia Pacific ไม่รวมญี่ปุ่น ลดลง 0.4% เมื่อเวลาประมาณ 8.00 น.ตามเวลาฮ่องกง
ดัชนี SSE Composite ตลาดหุ้นจีนเปิดวันนี้ที่ 3,137.72 จุด ลดลง 47.90 จุด, -1.50% ดัชนี HSI ตลาดหุ้นฮ่องกงเปิดวันนี้ที่ 21,529.47 จุด ลดลง 267.11 จุด, -1.23% ดัชนี TAIEX ตลาดหุ้นไต้หวันเปิดวันนี้ที่ 8,310.82 จุด ลดลง 55.10 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,960.33 จุด ลดลง 21.73 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,859.58 จุด ลดลง 8.89 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,626.86 จุด ลดลง 8.51 จุด ส่วนตลาดหุ้นญี่ปุ่นปิดทำการเนื่องในวันเริ่มต้นฤดูใบไม้ร่วง
ทั้งนี้ สถาบันสังคมศาสตร์ของจีน (CASS) รายงานว่า ผลิตภัณฑ์มวลรวมภายในประเทศ (จีดีพี) ของจีนมีแนวโน้มขยายตัว 6.9% ในปีนี้ โดยต่ำกว่าเป้าหมายของรัฐบาลที่ 7% ขณะที่ดัชนี PMI บ่งชี้การขยายตัวที่อ่อนแอในช่วง 2 เดือนแรกของไตรมาส 3